ועדת הכלכלה, כנסת 25, פרוטוקול מספר 273, 2024-01-24 00:00

דוד ביטן: אני פותח את הישיבה

דוד ביטן:  הנושא פתרונות למחסור בכוח אדם בענפי התיירות, החקלאות והתעשייה עקב המלחמה

דוד ביטן:  היה צריך להיות גם משרד התיירות, אבל התיירות ביקשו אורכה שזה לא יקרה היום, אז איתם אנחנו נעשה דיון ביום ראשון בעוד שבוע וחצי

דוד ביטן:  נעשה המשך

דוד ביטן:      כל הנושא זה בעצם פתרונות

דוד ביטן:  יש שתי בעיות, בעיה אחת של עובדים זרים ובעיה אחת של עובדים פלסטינים

דוד ביטן:  שתי הבעיות האלה צריכות להיפתר באיזושהי צורה

דוד ביטן:  בנושא של עובדים זרים יש התקדמות די גדולה, במיוחד בתחום החקלאות, בתחום התעשייה פחות כרגע

דוד ביטן:  ובעובדים הפלסטינים מחכים להחלטה של הקבינט מה לעשות עם זה

דוד ביטן:  ברגע שתהיה החלטה של הקבינט, נגיד שלא יהיו עובדים פלסטינים, אז משרד האוצר ומשרדי הממשלה יגדילו באופן פרופורציונלי את מספר העובדים הזרים בתחום, זה מה שנאמר על ידי משרד האוצר בישיבה פנימית שעשיתי, ואם הם יחליטו החלטה באמצע, מה שנקרא, אז אותו דבר באופן פרופורציונלי הם יגדילו גם כן

דוד ביטן:  זאת אומרת, בגדול העובדים הפלסטינים זה נושא שצריך להיפתר כמה שיותר מהר, על מנת שהמשרדים יידעו מה לעשות בעניין הזה, וכמה להגדיל ואיך להגדיל

דוד ביטן:       עכשיו הבעיה הנוספת שלנו היא שזה לוקח זמן להביא את העובדים הזרים בכל משרד ומשרד מכל מיני סיבות

דוד ביטן:  אז אחרי שקיימנו את הישיבה הקודמת אני רוצה התייחסות מסוימת כדי לראות איך אנחנו מתקדמים בכל מקום ומקום בעניין הזה

דוד ביטן:  נתחיל במשרד החקלאות

אסף לוי: בוקר טוב אדוני תודה רבה

אסף לוי:  ד"ר אסף לוי, סמנכ"ל גורמי ייצור במשרד החקלאות ופיתוח הכפר

אסף לוי:  כמו שאדוני אמר אנחנו שמחים להגיד שאנחנו מתקדמים בכמה מישורים

אסף לוי:  דבר ראשון אני מבקש להודות לכל השותפים, בראש ובראשונה לרשות האוכלוסין שבאמת עושה לילות כימים לעזור לחקלאים לגייס את העובדים

דוד ביטן: רשות האוכלוסין פה, נכון?     

ענבל משש: פה, אדוני

דוד ביטן: לא ראיתי אותך, תמיד את יושבת בצד ההוא

אסף לוי: אז כמו שמנכ"ל המשרד דיווח בישיבה הקודמת, היינו בשלהי חלוקת התוספת שאושרה על ידי הממשלה בסוף יולי 2023, והעברנו לרשות האוכלוסין בסוף השבוע שעבר, והם פרסמו לחקלאים את התוספת של כמעט מעל 8,000 היתרים

אסף לוי:  עכשיו הכדור אצל החקלאים, החקלאים צריכים לשלם את האגרות ולהזמין את העובדים

דוד ביטן: אבל פטרו אותם מהאגרה

אסף לוי: לא, לא פטרו אותם מהאגרה

דוד ביטן: שנת 2024 פטרו

אסף לוי: אדוני מה שסוכם, אני מבקש להזכיר, מי שהיה בעל היתר בשנת 2023 הוא מוארך, וכל היתר חדש יידרש לשלם את אגרת הבקשה

דוד ביטן: לא, לא נכון

קריאה: מה המחיר של אגרת הבקשה?     

אסף לוי: 650 אדוני

דוד ביטן: הסיכום היה על כל העובדים

קריאה: 650 שקלים לשנה?     

דוד ביטן: שלא תשנו את זה

דוד ביטן:  משרד האוצר פה? הסיכום היה על כלל העובדים של שנת 2024

דוד ביטן:  לא ישולמו

דוד ביטן:  לכן התחשיב נעשה לפי 30,000 עובדים כפול 650, 20 מיליון שקלים

דוד ביטן:  זה לא היה הסיכום, אל תשנו אותו

דוד ביטן:  זה הסיכום שנעשה איתי

אסף לוי: לא, אדוני

אסף לוי:  בניגוד לטבע שלי אני אעזור לאוצר, וזה מאוד קשה לי עכשיו אבל אני אעשה את זה

אסף לוי:  כל מי שהחזיר בהיתר ב-2023,     

דוד ביטן: לא, זה לא הסיכום

אסף לוי: אדוני, אני אתן לך תשובה: כל מי שהחזיר היתר, 30,000 היתרים שהיו ב-2023 הם מוארכים

אסף לוי:  התוספת שניתנה לשנת 2024 זה התוספת מעל ה-30

דוד ביטן: אתה מדבר על ה-10,000 הנוספים?     

אסף לוי: בדיוק, ה-9,000

אסף לוי:  ולכן אני אומר אותו דבר ואדוני אומר אותו דבר

אסף לוי:  כל מי שקיבל את התוספת זה במסגרת ה-9,000 והוא נדרש לשלם

דוד ביטן: אני האמת שהבנתי שכל העובדים שיבואו ב-2024 לא ישלמו

אסף לוי: אני יותר מאשמח אדוני

דוד ביטן: אני אדבר על זה עם כפיר בטט

אסף לוי: נשמח לעזרה

ענבל משש: אדוני, מתווה הפיצויים דיבר על אותם 10,000 עובדים שיצאו מישראל בשל המלחמה

ענבל משש:  כ-10,000 תאילנדים שעזבו ואז החקלאים אמרו שהם ניזוקו מזה שהם יצאו, ובצדק

דוד ביטן: אבל הסיכום היה לפני

ענבל משש: ואז הם קיבלו אישור להאריך ל-20,000 עובדים שהיו בארץ

ענבל משש:  זאת אומרת היו 10,000 והארכנו ל-20,000

דוד ביטן: את מדברת על משהו אחר, על האגרה?     

ענבל משש: האגרה, זה היה הסיכום לגבי האגרה

דוד ביטן: על האגרה האוצר הסכים, הם היו פה והצהירו את ההצהרות

דוד ביטן:  האוצר הסכים שכל העובדים האלה לא ישלמו את האגרה בשנת 2024

דוד ביטן:  הוא הסכים

ענבל משש: כל כיווץ נוסף שהאוצר יסכים, אנחנו - - -      

דוד ביטן: לא, הסכימו

דוד ביטן:  את לא היית איתנו באותה ישיבה אולי, אבל הסכימו

דוד ביטן:  האוצר פה ואוצר ועדת כספים גם

דוד ביטן:  אבל הוא ואמר שאלו אותם 30,000

דוד ביטן:  אני הבנתי גם ה-40,000 אבל אני אדבר על זה עם כפיר, אולי לא הבנתי נכון

אסף לוי: אנחנו נשמח אדוני

דוד ביטן: אולי לא הבנתי נכון

דוד ביטן:  לגבי ה-10,000 הנוספים או 9,000 אנחנו נדבר

דוד ביטן:  מה זה 10,000 שממשלת ישראל אישרה? נוספים?     

אסף לוי: כן, מעבר ל-40

דוד ביטן: נוספים? זה 50,000 כאילו?     

אסף לוי: נכון

דוד ביטן: בסדר, מצוין

דוד ביטן:  אז האלה באמת לא דיברנו עליהם

דוד ביטן:  על ה-10 האלה, אני אוותר לכם על ה-650 שקלים

דוד ביטן:  אבל על השאר, אנחנו נדבר עם כפיר על זה

יסמין פרידמן: האם אפשר לשאול נכון להיום כמה עובדים זרים חסרים בחקלאות? אם יש לנו את המידע המדויק?     

ענבל משש: להשיב אדוני?     

דוד ביטן: תלוי, את לא היית בהתחלה?     

ענבל משש: לא

דוד ביטן: אז תלוי, הבעיה שלנו היא העובדים הפלסטינים

דוד ביטן:  הם חסרים, 120,000 עובדים כמעט, הם חסרים

קריאה: לא בחקלאות

דוד ביטן: לא, באופן כללי

ענבל משש: אני אגיד שיש במדינת ישראל כ-26,000 עובדים חקלאות שנמצאים עכשיו

ענבל משש:  לפני המלחמה היו כ-30,000, יצאו 10,000

ענבל משש:  בינתיים תודה לאל נכנסו כ-6,000 עובדים

יסמין פרידמן: אז נכון לכרגע יש חוסר של 4,000?     

ענבל משש:  המכסה הייתה 40,000 לפני המלחמה

ענבל משש:  בהתאם להחלטת הממשלה ב-30 ביולי

ענבל משש:  אבל ה- - - הזאת של ה-9,000 הנוספים הייתה בעיקר על הנייר כי לא חילקו אותה, אז עכשיו כשחילקנו אותה אז אנחנו צריכים קודם כול להשלים ל-30 עוד 9,000 ובאמת בהחלטת הממשלה הנוספת שעברה, עוד 10,000

ענבל משש:  אז אנחנו מגיעים

דוד ביטן: ברגע שהקבינט יחליט מה עושים עם העובדים הפלסטינים, באותו רגע האוצר ביחד עם משרד הממשלה הרלוונטיים, יצטרכו להגדיל את המכסות של העובדים הזרים כי אחרת אין פתרון מקביל

דוד ביטן:  נועה שוקרון התחייבה בישיבה פנימית שזה מה שהיא תעשה, יחד עמה הייתה גם משש באותה ישיבה ואמרו את זה במפורש

דוד ביטן:  בגדול, ברגע שתהיה החלטה; בינתיים לא הייתה החלטה אז זה מתמסמס, אז אנחנו לא מסוגלים לסיים את העניין

ששון גואטה: אבל את ה-9,000 של החקלאות את הכל חילקתם אסף? פרסמתם את כל ה-9,000?     

אסף לוי: כמעט את הכול

אסף לוי:  השארנו יתרה קטנה כי המודל שחילקנו לא נתן מענה לחקלאים שהגדילו את השטחים שלהם מהנתונים הקודמים

אסף לוי:  פרסמנו אתמול להערות הציבור קול קורא לחקלאים שהגדילו ולא קיבלו מענה בהגדלה כדי לאפשר עוד תוספת

דוד ביטן: סיימתם את הרפורמה הזאת שרציתם לעשות?     

אסף לוי: אנחנו עובדים

דוד ביטן: עובדים? אז תסיימו אותה

דוד ביטן:  כי לוקח זמן להביא את העובדים

אסף לוי: אנחנו יודעים אדוני

דוד ביטן: זו בעיה

ששון גואטה: אדוני יושב-הראש אני אגיד לך איזו בעיה יש

דוד ביטן: בלולים, אז דבר על זה בבחירות

דוד ביטן:  אני לא מבין למה אתה צריך ככה? דבר

ששון גואטה: לא, דווקא לא רק בלולים

ששון גואטה:  אתמול דרך אגב הייתה לנו שיחה על הלולים אתמול – אני, הוא ואורן המנכ"ל – בלולים לא קיבלו שום תוספת של אפילו עובד זר אחד בכל ענף הלול לא קיבלו

דוד ביטן: אז זה בדיוק העניין של הקול קורא

דוד ביטן:  אז תגישו

ששון גואטה: אבל לא, יש בעיה אחרת אבל לא משנה

ששון גואטה:  חוץ מזה אחת הבעיות הגדולות שהחקלאות בכלל, לא רק בענף הלול, היינו עובדים עם כל מיני חברות כוח אדם כאלה שמביאים לנו את העובדים הפלסטינים, כאילו היה פיקים, למשל קוטפים כמו שהיינו בעגבניות

ששון גואטה:  אז עכשיו הייתה עונה שקוטפים אז היינו מביאים כמו חברות כוח אדם שהיו מביאים לנו פלסטינים

קריאה: קבלני עיבוד, ששון

ששון גואטה: קבלני עיבוד

ששון גואטה:  עכשיו הם לא רשומים לנו בתור עובד שהיה לנו בוויזות בקטע של הפלסטינים, ואז אנחנו לא יכולים לקבל עליהם עובדים זרים

ששון גואטה:  וגם הם לא באים

אסף לוי: חבר הכנסת גואטה, נשב על הקול קורא ואני אראה לך איפה זה מופיע

דוד ביטן: זה בקול קורא

דוד ביטן:  כמה עובדים שמתם בצד?     

אסף לוי: את ה-10,000

דוד ביטן: כל ה-10,000 החדשים? אז זה יפתור לכם את הבעיה

דוד ביטן:  מה קורה עם העובדים העונתיים? והמעבר ממקום למקום שצריכים את זה במשקים? מה קורה עם זה?      

אסף לוי: עכשיו ניתן את המענה

אסף לוי:  עכשיו אנחנו לא מגבילים

אסף לוי:  במסגרת הקול קורא של 10,000 מי שהעסיק עובדים פלסטינים יקבל את העובד, ויש מנגנון ניוד שעובד בשגרה וחקלאים שיקבלו את ההיתר

דוד ביטן: אבל מנגנון ניוד רק עם חברות כוח אדם

אסף לוי: לא, זה בין החקלאים, אין חברות כוח אדם

דוד ביטן: הם מניידים לבד?     

אסף לוי: כן

אסף לוי:  כי זה כמו שקורה היום

אסף לוי:  גם כשהמכסה הייתה 30,000, בגלל שהחקלאות היא עונתית, יש מנגנון ניוד נסתר

דוד ביטן: טוב, מתי הקול קורא מסתיים?     

אסף לוי: ולהערות הציבור עד יום חמישי בערב, אני מקווה שבראשון-שני הוא יצא להגשה

דוד ביטן: והחלוקה מתי?     

אסף לוי: אנחנו מאמינים שבגלל שיש לחץ, ניתן זמן להגשה לשבוע ימים, כי חקלאים צריכים להתארגן על טפסים וכאלה

דוד ביטן: חודש ימים גמרתם?     

אסף לוי: אני מאמין שאפילו פחות

אסף לוי:  מקווה

אליהו דלל: שבועיים צריך לגמור את זה

אליהו דלל:  ההקצאות צריכות להיגמר בשבועיים

דוד ביטן: תקבעי ישיבה בעוד שלושה שבועות

דוד ביטן:  אני רוצה לדעת שזה הסתיים העניין, עם משרד החקלאות

דוד ביטן:  ישיבה קצרה, הם יבואו יגידו שזה הסתיים, הם יגידו תודה רבה ונסיים את העניין

אסף לוי: אני שמח לראות אותך, אבל אפשר במייל

דוד ביטן: לא, אני למדתי אתכם, כשאתם באים אתם כבר באים מוכנים

דוד ביטן:  במכתב יש לכם זמן

דוד ביטן:  עכשיו חקלאים, מה עם העובדים הזרים שאתם מביאים? אתם מסתדרים עם זה או יש בעיות?     

אורי אור: אורי דורמן מזכ"ל התאחדות חקלאי ישראל

אורי אור:  קודם כול אני רוצה להצטרף למילות הברכה והתודה של אסף, באמת אפשר להגיד שנעשית עבודה , נכנסנו לעבודה, לא לדיבורים אלא ממש לעבודה

אורי אור:  גם מנהל ההגירה, רשות ההגירה, בראשותה של ענבל המנהל לעובדים זרים, וגם משרד החקלאות, ואנחנו מרגישים שזזים דברים

אורי אור:       כל העובדים שהגיעו עד עכשיו מעבר ל-20, ה-6,000 שענבל מדברת עליהם, זה לחקלאים שהיו להם היתרים, אוקיי? אז זה כבר חקלאים שהם בתוך העסק

דוד ביטן: מאיזה מדינות אתם מביאים עכשיו? הבנתי שאם בא מתאילנד או חוזר, אז אתם מיד לוקחים אותו

אורי אור: נכון

דוד ביטן: אז מאיזה עוד מדינות?     

אסף לוי: 60% מהעובדים שנכנסו לישראל מתוך ה-6,000 הם מתאילנד

אסף לוי:  מעל ל-600 ממלאווי, סרילנקה, הודו

דוד ביטן: לחקלאות

אסף לוי: כן

דוד ביטן: אבל הבנתי שחלק מהעובדים לא מספיק טובים, ככה אמרו לי

דוד ביטן:  החזירו חלק

דוד ביטן:  יש דבר כזה?     

ענבל משש: אני שמעתי בשוליים שלא היו מרוצים

ענבל משש:  בסך הכול יש כ-6,000 עובדים שנכנסו בזמן מלחמה ועובדים אצל החקלאים, ממדינות שונות

דוד ביטן: אתם צריכים לעבוד יותר מהר, החקלאים

דוד ביטן:  הם כבר קיבלו את ההחלטות

דוד ביטן:  אתם לא מביאים את העובדים

אורי אור: נכון

אורי אור:  יש כרגע הקצאה לחקלאים של 40,000, 14 פתוחים כרגע מעבר ל-26 ואת זה החקלאים צריכים, ביחד עם הלשכות, לעבוד

יסמין פרידמן: אני מניחה שבזמן מלחמה זה יותר קשה

דוד ביטן: משש עבדה קשה מאוד לתת לכם את האמצעים להביא ואתם לא מביאים, אז מה יהיה עם זה?     

אורי אור: אין שום ספק

אורי אור:  גם החקלאים בהתארגנות וגם המטוסים מגיעים

דוד ביטן: כמה זמן התארגנות?     

יסמין פרידמן: הקושי הוא בגלל המלחמה?     

אורי אור: מתאילנד יש הגבלות, ויש מדינות שזה רק בהתחלה כל הנושא הזה

אורי אור:  וכל המערכת נמצאת

דוד ביטן: אז כמה זמן ייקח לכם כדי להסדיר את העניין? אני אגיד לך למה אני לוחץ אותך

דוד ביטן:  לא תהיה תוצרת חקלאית

יסמין פרידמן: ואז מה יקרה? המחירים יעלו

יסמין פרידמן:  זה הפחד

דוד ביטן: הכול

דוד ביטן:  גם לא יהיה לנו מה לאכול, וגם המחירים יעלו

דוד ביטן:  אז מה העניין?     

קריאה: נכון, זה סופר חשוב החקלאות

קריאה:  נצטרך לייבא

דוד ביטן: ולא נדבר על זה שגם יהיו המון פיצויים שהמדינה תצטרך לשלם בגלל המלחמה, כי אתם לא שותלים ואתם לא מגדלים, והכל קשור למלחמה כי העובדים הזרים ברחו

דוד ביטן:  אז אתם צריכים לעבוד יותר מהר גם אתם

אסף לוי: קודם כול אני מסכים איתך, ואנחנו מאיצים בחקלאים לממש את ההיתרים שהם קיבלו

אסף לוי:  כל מי שיש לו היתרים שיממש אותם

אסף לוי:  זו נקודה אחת

אסף לוי:       והדבר השני, ה-10,000 שהממשלה החליטה להוסיף, הם מיועדים לחקלאים שלא היה להם היתרים

אסף לוי:  אין להם היתרים

אסף לוי:  זאת אומרת מרבית מגדלי העדרים למשל אין להם היתרים, עכשיו כשיצא הקול קורא הם יגישו את הבקשות, הם יקבלו היתרים ויוכלו להביא

אסף לוי:  אני מניח שה-10,000 ינוצלו מהר מאוד

דוד ביטן: לא, אני אומר לך

דוד ביטן:  תראה, אתם ביקשתם ולחצתם לקבל מכסות

דוד ביטן:  כשאתם מקבלים אתם צריכים להתכונן לפני שאתם מקבלים, כי פלוס מינוס ידעתם כמה אתם צריכים לקבל

דוד ביטן:  אם אתם לא תעבדו מהר, אני אבקש ממשרד הפנים לבטל את המכסות

דוד ביטן:  גם לכם אין זמן כמה שאתם רוצים, הנה אני אומר את זה לחקלאים

דוד ביטן:  לא תעבדו מהר ולא תביאו מהר על מנת שתהיה פה תוצרת חקלאית בסופו של דבר, אז אני אבקש ממשרד הפנים לבטל את המכסות או לצמצם אותם

דוד ביטן:  מי שלא צריך אז אין צורך

דוד ביטן:  אז אתם גם כן צריכים לעשות את העבודה מהר

ששון גואטה: דוד, רק בשבוע שעבר נתנו להם את האישורים

דוד ביטן: אז ניתן להם, לא אומר להם מחר בבוקר, אבל הם צריכים לעבוד מהר

דוד ביטן:  משש, אם הם לא יעשו את העבודה מהר, ותבדקי אותם, אז הם כנראה לא צריכים את העובדים, ואז אנחנו נצמצם

יסמין פרידמן: אני בטוחה שהחקלאים עושים ככל יכולתם לעבוד מהר, זה העסק שלהם, זו הפרנסה שלהם

אוסנת הילה מארק: אדוני יושב-הראש, צריך לקחת בחשבון שגם תהליך המיון במדינות לוקח זמן

קריאה: לא, מדברים על השלב הראשון לשלם על ההיתר

דוד ביטן: לא לחקלאים

דוד ביטן:  תהליך המיון הוא בתעשייה יותר ובבנייה

אוסנת הילה מארק: נכון

דוד ביטן: פחות בחקלאות

אוסנת הילה מארק: בסוף רוצים להביא לפה עובדים מקצועיים שגם היו פה בחקלאות

דוד ביטן: אנחנו לא עובדים רק בשביל החקלאים, אנחנו עובדים בשביל המדינה

אוסנת הילה מארק: עובדים קודם כול בשביל המדינה

דוד ביטן: אז הם צריכים להביא את העובדים מהר, זה הכול

דוד ביטן:  זה לא לשחק, לקבל את האישור ולחכות עם זה

ששון גואטה: אנחנו מנסים להדביק את הקצב

ענבל משש: אני אומרת שאני חושבת, אדוני יושב-הראש, כולם רתומים, גם החקלאים, גם ההתאחדות, גם אנחנו כמובן ניתן להם את כל המעטפת שצריך

דוד ביטן: בסדר גמור, אתם נותנים את המעטפת אני יודע את זה

ענבל משש: אני מאמינה שבתוך זמן קצר אנחנו נראה תנועת כניסה מוגברת של עובדים

דוד ביטן: אני לא מאיים פה; אני רק אומר להם שאם כל אחד ישמור ולא יעשה את העבודה אז אתם תצמצמו את זה

דוד ביטן:  זה הכול

אורי אור: כבוד יושב-הראש אני רק רוצה להגיד עוד משפט אחד: יש את ההסדר של ההבאה של העובדים דרך הלשכות הפרטיות

אורי אור:  ההסדר הזה אמור להסתיים בשבוע הבא, איני יודע, החלטת ממשלה

דוד ביטן: בסדר גמור

אורי אור: אננו מאוד מבקשים להאריך את ההסדר הזה ל-90 ימים נוספים

דוד ביטן: אין בעיה

אורי אור: אני יודע שיש איזשהם התנגדויות

דוד ביטן: בסדר, אני לא מאיים עליכם, אני רק אומר לכם שאתם גם צריכים לעשות את העבודה

אורי אור: הכל בסדר, כולם צריכים לעשות את העבודה ביחד, כרגע עובדים ביחד, וצריך לזכור שלהעלות מ-20 ל-50 זה מבצע, כבוד יושב-הראש

דוד ביטן: בסדר גמור, אל תגידו שלא אמרתי לכם

דוד ביטן:  אני אומר את זה גם למשרד החקלאות פה

דוד ביטן:  היה ואתם תישנו על הזכויות שלכם ולא תעשו את העבודה, אנחנו נצמצם לכם את העובדים

דוד ביטן:  ניתן את זה למגזרים אחרים, בתוך החקלאות למגזר, הלולים יקבלו הרבה, הנה הוא חייך, הכול בסדר

ששון גואטה: קודם כול אנחנו מנסים להדביק את קצב העבודה לרשות האוכלוסין למרות שזה קשה, אבל אני מאמין שהם יצליחו

דוד ביטן: אבל אני מאמין שאתם תעמדו במשימה, אז הכול בסדר

דוד ביטן:  לא נגיע לדילמה הזאת

אורי אור: אנחנו נעשה מאמץ גדול מאוד

דוד ביטן: יש לכם מזל שהיא לטובתכם כל הזמן

אליהו דלל: דוד, ענף התעשייה

דוד ביטן: עכשיו ענף התעשייה

אליהו דלל: חסרים שם 18,000

רום בר-אב: אני יכול לשאול שאלה אחרונה על ענף החקלאות?     

דוד ביטן: כן, בבקשה

רום בר-אב: בזמנו גם דיברנו, אני חושב בוועדה הזאת וגם בוועדות נוספות על עובדים שהגיעו מסרילנקה, ועל היעדר ביקוש או על ביקוש לעובדים האלה

דוד ביטן: היא אמרה שחלק מהעובדים הם מסרילנקה, הם אמרו עכשיו

רום בר-אב: אפשר לדעת כמה ביקשו מתוך ה-5,000?     

דוד ביטן: היא יודעת

ענבל משש: כן, נחתם באמת הסכם בילטרלי בזמן מלחמה, שר הפנים חתם עם סרילנקה, זה אחת הדברים החשובים שמגדילים בסוף את הפוטנציאל של גיוס העובדים

ענבל משש:  הזדרזנו ויש מאגר עובדים של כ-10,000 עובדים שממתינים בסרילנקה

דוד ביטן: ממתינים?     

ענבל משש: כן

דוד ביטן: לא רק לחקלאות?     

ענבל משש: לחקלאות

ענבל משש:  ואנחנו באמת ממתינים להזמנות

ענבל משש:  אני מאמינה שזה יבוצע בזמן הקרוב אחרי שחילקו את ה-9,000 וכפי שאמרתי נראה באמת יותר הזמנות

דוד ביטן: למה התעכבת דווקא על סרילנקה?     

רום בר-אב: היו כל מיני התייחסויות לעובדים האלה ביחס לעובדים שמגיעים מתאילנד

דוד ביטן: תאילנד הם כנראה הכי טובים לחקלאות

דוד ביטן:  יש להם ניסיון , לא יודע, יותר טוב

ענבל משש: יש כאלה שחולקים על יושב-הראש

דוד ביטן: הרי עובדים בבורמה הם עובדים זרים בתאילנד, והתאילנדים באים לישראל

דוד ביטן:  ובורמה מוכנים לבוא לפה אבל משרד החוץ לא מסכים וגם משרד הפנים, בגלל הנושא של הרצון להישאר בארץ, אז זה ירד מהפרק

דוד ביטן:  מבורמה היינו מביאים בתוך 10 דקות את כולם

דוד ביטן:  אבל זה מה שהיה

דוד ביטן:  אז מביאים עכשיו ממדינה אחרת

ענבל משש: גם היום אדוני אפשר להביא בזמן קצר גם מסרילנקה, וצריך רק הזמנות של החקלאים, והם על זה

דוד ביטן: הם פה

דוד ביטן:  לכן אני עכשיו לחצתי אותם קצת לסיים את העניין מהר

אוסנת הילה מארק: ענבל, כמה נכנסו עד עכשיו מסרילנקה בחקלאות?     

ענבל משש: 535 עובדים

דוד ביטן: אבל יש הרבה שמחכים להיכנס

אוסנת הילה מארק: כן אבל אנחנו יודעים שגם מלאווי פתוחה וההשמה במלאווי מצוינת ואני חושבת שמאוד מרוצים, אז אפשר אולי לאזן גם בין המדינות

דוד ביטן: לא, מה, זה המצב, מה אני אעשה

דוד ביטן:  איזה יחסים יש לנו עם בורמה? יש לנו יחסים?     

ששון גואטה: תדע לך, אלה מבורמה עובדים בתאילנד

ששון גואטה:  הם עובדים זרים בתאילנד

ששון גואטה:  הייתי עכשיו בתאילנד

ששון גואטה:  כל רשת בתי חב"ד עובדים שם

יסמין פרידמן: אתה בכל שבוע מספר לנו איפה אתה מטייל, אילת זה זה

ששון גואטה: איפה לא טיילתי כבר שנה, לא ראיתי חו"ל

דוד ביטן: תגיד לי, בענף הפטם אין מספיק עובדים?     

ששון גואטה: אין עובדים

ששון גואטה:  אתמול בלילה זה הפיצוצים שהיו, אני אסף והמנכ"ל

ששון גואטה:  מקווה שנצליח לתקן

דוד ביטן: עם מי? עם משש עשית?     

ששון גואטה: משש? אני יכול לדבר עם משש? אני מפחד ממנה

ששון גואטה:  עם אורן ועם אסף הייתה לי שיחה על הנושא בענף הפטם

דוד ביטן: אפשר לעבור לתעשייה? נעבור לתעשייה

דוד ביטן:  מי רוצה לדבר על התעשייה? למי יש נתונים והסברים?     

מיכל וקסמן חילי: תודה רבה אדוני, עורכת דין מיכל וקסמן חילי, ראש אגף עבודה ומשאבי אנוש בהתאחדות התעשיינים הפלטפורמה שיש היום להבאת עובדים זרים לתעשייה היא פלטפורמה לא רלוונטית לנסיבות שנוצרו בעקבות המלחמה

מיכל וקסמן חילי:  גם הפלטפורמה שניתנה בזמנו, והיא ניתנה ביולי עוד לפני המלחמה לא נתנה מענה שלם, אגב המלחמה מענה עוד קטן הרבה יותר, ולמה אנחנו מתכוונים?     החלטת הממשלה מיולי והנוהל לפיה, קבע שהשכר להבאת אותם עובדים הוא בין 60% מהשכר הממוצע במשק, ל-130% מהשכר הממוצע במשק

מיכל וקסמן חילי:  רבים מהמעסיקים, מהתעשיינים מזמינים אותם בשכר של 85% מהשכר הממוצע במשק

מיכל וקסמן חילי:  למעשה השכר הזה שאנחנו מדברים עליו, השכר הגבוה הזה מ-60% ל-130% מהשכר הממוצע במשק זה השכר ההתחלתי, השכר הבסיסי שעליו מוסיפים תוספת משמרות, תוספת משמרת שניה, שלישית, שיש הרבה מהם בתעשייה

דוד ביטן: אבל הסיבה היא בגלל שבתעשייה יש עובדים ישראליים שרוצים לעבוד בניגוד לחקלאות, ולכן כדי למנוע את העניין הזה שיביאו עובדים במשכורות מינימום, אלא רק עובדים מקצועיים, ולכן בעובדים המקצועיים ניתנה הגבלה של שכר

דוד ביטן:  יש לזה היגיון ואת זה אנחנו לא משנים

מיכל וקסמן חילי: דווקא לפי הנוהל שאני מדברת עליו, אפשר להביא עובדים לא מקצועיים

מיכל וקסמן חילי:  ואני מזכירה, אלו אותם עובדים שאמורים להחליף את העובדים - - - ב-60% מהשכר הממוצע במשק

דוד ביטן: אבל העובדים הלא מקצועיים מתחרים בעובדים בישראל

מיכל וקסמן חילי: העובדים הלא מקצועיים שאפשר להביא לפי הנוהל הם במינימום של 60% מהשכר הממוצע במשק, מה שאומר קרוב ל-7,000 שכר בסיס

דוד ביטן: אז תביאו רק עובדים מקצועיים

מיכל וקסמן חילי: אבל אין עובדים, אין דרך למלא את השורות

מיכל וקסמן חילי:  העובדים הפלסטינאים מילאו את השורות האלה

דוד ביטן: העובדים הפלסטינאים הם סיפור אחר, אנחנו נדבר על זה

אליהו דלל: דוד, היום חסר בתעשייה 18,000 עובדים

אליהו דלל:  לפני זה הממשלה אישרה 3,000 עובדים ועכשיו בתעשייה יש מחסור גדול, שלא לדבר שקשה לייצר

דוד ביטן: בגלל העובדים הפלסטינים?     

אליהו דלל: לא רק

אליהו דלל:  אבל צריך להבין שהמצב הנוכחי הוא מאוד בעייתי, ולמה? כי בתעשיית המתכת ובייצור חסרים עובדים, שלא נדבר שחלקם גם מייצרים אמצעי לחימה

אליהו דלל:  צריך להבין את זה

דוד ביטן: זה משהו אחר

קריאה: רובם

אליהו דלל: בסדר, אני לא יודע רובם, אני יודע שחלק מהם

קריאה: אני מייצג את כולם, 700 - - -     

דוד ביטן: רגע בוא נבחין רגע את הטענה שלך

דוד ביטן:  הטענה הראשונה את אומרת שהמגבלה של אחוז מהשכר היא בעייתית כי זה מונע מכם להביא עובדים זה דבר ראשון

מיכל וקסמן חילי: למעשה יש תוספות, וצריך גם לזכור ש- - - יש הסכמים מיוחדים שמוסיפים מעבר לתוספות שבהסכמים הקיבוציים, כך אנחנו מדברים על עשרות אחוזים יותר מזה, זה הדבר הראשון

מיכל וקסמן חילי:  הדבר השני הוא שהסכום שאפשר לקזז בגין מגורים לאותם עובדים הוא סכום מאוד קטן

דוד ביטן: אבל זה תופס לגבי כל העובדים

מיכל וקסמן חילי: בתעשייה זה בא לידי ביטוי בצורה מיוחדת

מיכל וקסמן חילי:  בתעשייה הרבה מאוד מהתעשיינים מקבלים בסך הכול שני עובדים

מיכל וקסמן חילי:  אתה משכן שני עובדים בדירה, שאתה לא צריך להכביר מילים על כמה הדירות עלו בשנים האחרונות בעשרות אחוזים, אתה משכן שני עובדים, יכול לגבות גג תלוי באזור המגורים בין 300-500 שקלים, צריך לרהט את הדירה, צריך לשלם ארנונה, חשמל וכל מה שכרוך בזה

דוד ביטן: בסדר

דוד ביטן:  אז איפה את רוצה שהוא יגור? שהוא יבוא לפה, יעבוד בשכר מינימום וגם ישכור דירה?     

ששון גואטה: לא, אבל הכוונה שהשכר של העובד

ששון גואטה:  תקשיב בחקלאות למשל משלמים שכר מינימום, עזוב שהם לוקחים יותר כי יש חוסר בעובדים וזה היצע וביקוש

ששון גואטה:  בתעשייה מחייבים אותך לשלם להם לפי שכר מומחה

מיכל וקסמן חילי: יש 130% מהשכר הממוצע במשק, זאת אומרת מינימום 15,000 שקלים

ששון גואטה: בדיוק

ששון גואטה:  עכשיו מה-15,000 שקלים, זה גם כמו הבעיה אצלנו

ששון גואטה:  אצלנו אתה צריך לתת להם דיור, אני יכול לחייב אותם על הדיור רק ב-500 שקלים, הדירה עולה 5,000-6,000 שקלים, איפה חשמל? איפה ארנונה?     

דוד ביטן: רגע בוא נשמע את משרד הכלכלה ואחר כך

דוד ביטן:  יש לך נתונים אחרים?     

מיכל וקסמן חילי: את הנתונים עדיין לא הצגתי, את המספרים של החוסר, אני יכולה להסביר מאיפה הם

דוד ביטן: אז שניה

דוד ביטן:  חבר הכנסת דלל אמר שיש חוסר של 18,000

אליהו דלל: נכון

מיכל וקסמן חילי: אני יכולה להסביר מאיפה הגענו ל-18,000 אבל בסדר

דוד ביטן: טוב, כנראה שכבר מסרנו את המידע

אוסנת הילה מארק: אבל צריך גם לדעת איזה תחומים נכנסים תחת הסיפור של התעשייה, בהגדרה שלו

אליהו דלל: יש עוד נקודה אחת שהיא חשובה

אליהו דלל:  בתעשייה יש משמרות להבדיל מהחקלאות שאין משמרות, וככה העלות על המעסיק היא הרבה יותר גבוהה

מיכל וקסמן חילי: בחלק מהמקרים מעל 40%

דוד ביטן: אני לא מבין מה הטענה

דוד ביטן:  שלא יביאו את העובדים?     

אליהו דלל: לא, שיביאו, אבל צריך להבין שהעלות של העובד מגיעה למצב כזה שזה משפיע לא רק על הרווחיות אלא בכלל על הנושא של העלות של אותו מוצר

מיכל וקסמן חילי: הוא יותר יקר מהעובד הישראלי שלצידו, יקר בעשרות אחוזים

דוד ביטן: יש שתי בעיות בתחום הזה של העובדים הזרים באופן כללי

דוד ביטן:  זה הנושא של הדיור, מזון וכו' שנותנים להם

אליהו דלל: לעובד הישראלי אתה לא נותן

אליהו דלל:  אתה נותן לו משכורת

דוד ביטן: רגע, זה חל על כל העובדים הזרים במדינת ישראל

דוד ביטן:  זו הבעיה המרכזית

דוד ביטן:  והבעיה השנייה היא הבעיה של הגמל או הפנסיה, שזו באמת בעיה רצינית שמגדילה את העלויות יחסית למדינות אחרות

דוד ביטן:  פה פתאום השוו אותם כאילו הם עובדים ישראלים רגילים

דוד ביטן:  אני לא מדבר על עובד שנמצא פה 20 שנים, אלא על עובד שנמצא שנתיים שלוש, שבא לשנתיים שלוש, והוא גם יכול לשחרר את הכספים בלי לשלם קנס, הוא היחיד

דוד ביטן:  עובד ישראלי לא יכול לשחרר כסף בלי לשלם מס רווח הון, לעומת זאת העובד הזר משחרר והולך הביתה

אליהו דלל: בדיוק

דוד ביטן: כל הדברים האלה צריכים לבוא לידי פתרון

דוד ביטן:  אני לא אכנס לזה כי יש לי תלונות כל היום מיושב-ראש ועדת עובדים זרים למה אני עושה דיון, ואני מסביר לו שזה דיון שקשור למשרדים שאנחנו מטפלים בהם, לדעת מה המצב

דוד ביטן:  זה לא קשור לעצם התנאים של עובדים זרים וכו'

דוד ביטן:       מה שאני מבקש, שהוועדה לעובדים זרים תיכנס לסוגייה הזאת ותביא לנו תשובות בתוך חודש בעניין הזה אחרי שהיא ישבה עם משרדי הממשלה בעניין הזה, כי אני לא יכול להשאיר את זה בצד, זה משפיע באופן מובהק על ההוצאה השוטפת של התעשיינים, של החקלאים, של כולם בעניין הזה, ולכן צריך למצוא לזה פתרון

דוד ביטן:       דרך אגב דובי אמיתי מצא איזשהו פתרון משפטי, בינתיים משרד העבודה מתנגד לעניין הפנסיה

דוד ביטן:  אומרים שבהסכמים זה כתוב אחרת, וכל מיני דברים כאלה

ששון גואטה: אבל למה לא לתת לו שכר מינימום? למה אני מחויב לתת לו שכר הרבה-הרבה יותר גבוה? בוא ניתן לו מינימום

דוד ביטן: הסברתי לך למה

דוד ביטן:  בתעשייה אתה מדבר?      

ששון גואטה: בתעשייה זה הסיפור

דוד ביטן: בתעשייה זה בגלל שהם מביאים עובדים מקצועיים, הסברתי לך

דוד ביטן:  התחרות עם העובד הישראלי, יש לנו עוד אינטרסים במדינה הזאת

אליהו דלל: בסדר, אני זורם עם האינטרסים

מיכל וקסמן חילי: 40% מהם לא מקצועיים דווקא

דוד ביטן: תעצרי רגע

דוד ביטן:  משרד הכלכלה

נועה שפיצר מזרחי: נועה שפיצר, משרד הכלכלה מינהל תעשיות

דוד ביטן: רגע, אז תכתבי מכתב לוועדה לעובדים זרים שאנחנו רוצים תוך חודש, שיעבדו בשבילנו הוא אומר אל תעשה דיון אז שהוא יעשה דיון וייתן לנו תשובות

דוד ביטן:  אם הוא לא יעשה אז אנחנו נעשה דיונים על העניין הזה

אליהו דלל: אבל למה חודש? זה הרבה זמן

דוד ביטן: הרבה זמן, אוקיי שבועיים

אליהו דלל: בסדר גמור

אליהו דלל:  מצוין

יוסף עטאונה: ברשותך, רק נקודה אחת

דוד ביטן: כן, חבר הכנסת

יוסף עטאונה: ברשותך רק לנקודה אחת אני רוצה להתייחס

דוד ביטן: חדשה?     

יוסף עטאונה: אני רק הגעתי עכשיו לדיון ולא במקרה הגעתי, הגעתי כשראיתי את הכותרת של הדיון

דוד ביטן: אני אתן לך, אבל רגע נשמע אותה, היא התחילה ולא נתנו לה לדבר

נועה שפיצר מזרחי: אני חושבת שגם בפעם הקודמת ציינתי

נועה שפיצר מזרחי:  כרגע אנחנו רואים לפי נתוני למ"ס ירידה במספר העובדים החסרים בתעשייה, הנתונים העדכניים עומדים על כ-9,700 עובדים שחסרים

דוד ביטן: אז איך הם אומרים 18,000?     

נועה שפיצר מזרחי: וזה מצטרף למכסה של הפלסטינאים

דוד ביטן: כמה המכסה של הפלסטינאים?     

נועה שפיצר מזרחי: יש מכסה תעשייה מסחר ושירותים של 12,050 עובדים

דוד ביטן: וכשאמרת 9,700 זה כולל בעלי מלאכה?     

מיכל וקסמן חילי: אדוני אני יכולה להסביר את הנתונים

נועה שפיצר מזרחי: כן, זה כולל אותם

נועה שפיצר מזרחי:  אנחנו טיפלנו בהם

אליהו דלל: בוא נשמע את הנתונים מההתאחדות

דוד ביטן: לא, יש משרד הכלכלה

דוד ביטן: , מה הבעיה? מה, הם צריכים לתת במקומם

אליהו דלל: לא במקומם, תשמע

דוד ביטן: לא מבין את הגישה

דוד ביטן:  זהו? זה הנתונים

דוד ביטן:  רגע, חבר הכנסת לפני זה הוא ביקש

יוסף עטאונה: כן, אני הגעתי לדיון, הייתי בדיונים של הוועדה לעובדים זרים גם בחודשיים האחרונים ועלינו על סוגיה שעד עכשיו היא לא מקבלת שום מענה לגבי, בעיקר, העובדים הפלסטינים שעובדים בחברה הערבית, ואני אחדד איפה הייחודיות בכל הסוגייה הזו

יוסף עטאונה:       יש את כל הנושא של התעשייה ובעלי מלאכה ותעשייה זעירה בחברה הערבית וכל מה שבתוך אזורי התעשייה והכול, כמעט 99% מהעובדים הם עובדים פלסטינים, ומאז ה-7 באוקטובר אף אחד לא מגיע

יוסף עטאונה:  זה פוגע פגיעה מאוד קשה בכל העסקים, בכל החברה הערבית בתחומים האלה בתוך היישובים עצמם בנוסף לענף החקלאות שגם כל מגדלי החקלאות, גם בצפון, גם במשולש, ובעיקר בנגב, גם מגדלי הדרים וצאן, שמי שמטפל ומי שיוצא, וגם בהיתר של משרד החקלאות, שהיו עובדים פלסטינים עושים את העבודה גם הנושא הזה לא מטופל

יוסף עטאונה:       הסוגייה השלישית היא בקשר לעובדים סיעודיים במערכת הבריאות ובעיקר לאנשים מבוגרים שגם בגלל העניין של השפה בחברה הערבית הנושא הזה

יוסף עטאונה:  ולכן אני חושב שהגיע הזמן גם אחרי שלושה חודשים לקבל תשובות לגבי הסוגיות האלה וגם לגבי העובדים הפלסטינים שעבדו ועשו את העבודה במקצועות האלה

יוסף עטאונה:  תודה

דוד ביטן: יוסי אלקובי רצה להגיד משהו

דוד ביטן:  ניתן לו את האפשרות ואחר כך תדברו

יוסי אלקובי: יוסי אלקובי נשיא התאחדות המלאכה והתעשייה

יוסי אלקובי:  אני רוצה רק לחדד שאנחנו ממש בסוף, כי העסקים הקטנים, הדרישה שלנו עובד 2, 4, 5, שחברות כוח אדם מחפשות את הגדולים, והם נמצאים שם

יוסי אלקובי:  למרות שאנחנו הקמנו אצלנו משרד לגיוס עובדים ואנחנו מפרסמים לעסקים שלנו ומביאים ומראיינים ומנסים לתת מענה לדבר הזה

יוסי אלקובי:       אני רוצה שתבינו דבר אחד, בעסקים הקטנים והבינוניים חסרים יותר מ-20,000 עובדים

יוסי אלקובי:  הנתונים אצלנו, ואנחנו יודעים מה שקורה, ואנחנו חולשים על חמישה מחוזות

דוד ביטן: כולל הפלסטינים?     

יוסי אלקובי: לא

יוסי אלקובי:  אני לא מדבר, ממש לא

דוד ביטן: אבל משרד הכלכלה אומר מספרים אחרים

יוסי אלקובי: תראה, האיגוד - - - לא עובד עם פלסטינים, אני רוצה שתבינו

יוסי אלקובי:  יש כמה מקצועות ששם הם לא נכנסים, אלא בענף העץ למשל

יוסי אלקובי:  היום טורקיה סגרה את שעריה לגבי הייבוא, היו מייבאים המון רהיטים מטורקיה

דוד ביטן: טוב מאוד שהם סגרו, לא צריך לייבא מהם כלום

יוסי אלקובי: אבל עכשיו פנו אלינו אם אנחנו יכולים לבוא ולספק? כן אנחנו יכולים לבוא ולספק אבל המכונות שלנו עומדות, אין עובדים, ואנחנו מחויבים

יוסי אלקובי:  אני ממליץ שאנחנו יכולים בהתאחדות המלאכה והתעשייה להקים חברה שלנו שתביא כוח אדם בזול ולא לחייב חודש וחודשיים גובים מאיתנו כספים מטורפים

יוסי אלקובי:  אנחנו יכולים לעשות את זה לבד

יוסי אלקובי:  צריך לזה רישיון, זה לא יום לימודים ארוך

יוסי אלקובי:  אנחנו יכולים לעשות את זה לבד ואנחנו יכולים לתת מענה לתעשייה שלנו שהיא לא נספרת

דוד ביטן: גם הקבלנים רוצים את זה

יוסי אלקובי: אז אני חושב שאנחנו צריכים לדעת איך עושים את זה, ואנחנו יכולים להתגבר על הדבר הזה ולגרום לכך שאנחנו יכולים לצאת לרומניה, למולדובה ולכל מיני מדינות כאלה ואחרות ולהביא אותם ולהוזיל את ההוצאות שלהם

יוסי אלקובי:       בנושא הבילטרלי נוכל גם לטפל, יש לנו את היכולות, יש לנו את המשרדים, יש לנו את הכוח לעשות את הדברים האלה ולתת מענה לעסקים קטנים ובינוניים שהם היום בקריסה נוראית, לא יהיו למדינת ישראל הכנסות מיסים מהעסקים האלו, יצטרכו למכור נכסים

יוסי אלקובי:      אני אומר לכם, חייבים לתת מענה לעסקים הקטנים

יוסי אלקובי:  בגדול, העסקים הקטנים במדינת ישראל מונים 620,000 עסקים קטנים ובינוניים שמעסיקים 2

יוסי אלקובי: 5 מיליון עובדים והם זועקים לשמים נמצאים על סף תהום, ואנחנו מבקשים מאדוני לתת לנו יכולות, להגיד לנו לאן להגיע, ולתת מענה לדברים האלה

דוד ביטן: תכף משרד הפנים והאוצר יתייחסו לזה

דוד ביטן:  מה רצית להגיד?     

אליהו דלל: תראה, תעשיית המתכת וכל מה שקשור לענף התעשייה, בעיקר במתכת, כשאנחנו מדברים על המתכת זה ייצור שלא תמיד ישראלים מגיעים אליו, וגם לא פלסטינאים

אליהו דלל:  עכשיו, כשאתה מביא עובד זר ואתה נותן לו את כל התנאים, כולל מגורים, כולל מזון כולל הכול, העלות פשוט הופכת להיות כמעט פי שתיים, ולכן זאת בעיה שאני חושב שאת החסמים שאנחנו נתנו, יכול להיות שיש תעשיות אחרות שאולי זה נכון אליהם כמו אלקטרוניקה כמו חשמל וכך הלאה, אבל תעשיית המתכת ותעשיית המזון לא תמיד עובדים ישראלים אוהבים לעבוד בהם, והעלות של הישראלי היא הרבה יותר נמוכה

דוד ביטן: מה שאתה אומר בעצם עכשיו שבהתייחס לתעשייה או מלאכה צריך לעשות הבחנה בין סקטורים

אליהו דלל: נכון

דוד ביטן: הבנו

דוד ביטן:  בשביל זה הם לא לוקחים בחשבון

אליהו דלל: דרך אגב יש פה גם מישהו מחברת - - -     

דוד ביטן: רגע, נציג ההסתדרות הלך וזה דבר שצריך גם לשבת איתם

דוד ביטן:  זה חלק מההתייחסות הפנימית שקשורה להגנה על העובד הישראלי

דוד ביטן:  יכול להיות שאתה צודק

אוסנת הילה מארק: אבל אדוני יושב-הראש אם הייתה הקצאה לפלסטינאים בעובדים בלתי מקצועיים, נגיד באורזנים, במלקטים, במרכיבים שהם פשוטים, אז למה לא להקצות אותם מקצועות ולעשות את המצ'ינג הזה ואז הגיוס הופך להיות גם הרבה יותר קל

דוד ביטן: קודם כול יש בזה משהו אני לא אומר שלא, אבל מה שאתם אומרים הנושא הזה של הוצאות זה לא חל רק על התעשייה, זה חל על כלל העובדים הזרים במדינת ישראל ובעניין הזה הספציפי המשרדים צריכים לקבל החלטה

דוד ביטן:  זה מחייב גם משא ומתן עם ההסתדרות על העניין הזה כי היא הזאת שמתעקשת על העניין בהסכמים שישנם, זה מה שאני יודע

דוד ביטן:  זה לא דבר שאפשר לפתור ביום, אבל זה גם לא התפקיד שלנו

דוד ביטן:  יש ועדה שהיא ועדה לעובדים זרים שאני יודע שאתה יושב שם לא מעט, אני לא טועה

אליהו דלל: אני לא חבר אבל יושב

דוד ביטן: אז תסיימו את העבודה הזאת, אחר כך יבואו אליי בטענות שאני נכנס לנושאים של הוועדה

דוד ביטן:  זה לא נכון

דוד ביטן:  אני לא נכנס, אף פעם לא נכנסתי

דוד ביטן:  אבל מה אני יכול לעשות שיש לנו משרדים שאנחנו אחראיים עליהם, וזה חלק מהדבר שאנחנו צריכים לברר ולטפל?      אז נתנו לכם עכשיו, ועדת הכלכלה נתנה לוועדה לעובדים זרים זמן מוקצב לטפל בבעיה

דוד ביטן:  שבועיים ימים, לא תצליחו אנחנו גם ניכנס לעניין

אליהו דלל: אוקיי

אליהו דלל:  דרך אגב יש פה סמנכ"לית של חברת מרכבים, כדאי גם לשמוע אותה

דוד ביטן: רגע

דוד ביטן:  את מהתעשייה, סיימת?     

מיכל וקסמן חילי: לא, אני לא סיימתי אדוני

מיכל וקסמן חילי:  אם אפשר

דוד ביטן: אוקיי יש לך עוד פעם שתי דקות, תדברי

מיכל וקסמן חילי: אז באמת דיברנו על השכר, דיברנו על המגורים

מיכל וקסמן חילי:  אני מזכירה שבתעשייה אין פתרונות קיימים למגורים קיימים

דוד ביטן: אבל התייחסתי לזה, אמרתי שזה נושא שאנחנו נטפל בזה אחר כך

דוד ביטן:  לא צריך לחזור על הטענות

מיכל וקסמן חילי: הדבר הבא שרלוונטי רק לתעשייה הוא העובדה שאין הסכם בילטרלי בתעשייה, מה שאומר שמעסיקים הם אלה שצריכים לאתר עובדים ואין להם שום גורם בצד השני שיכול לסייע להם, מה שמייקר את ההעסקה בעשרות אחוזים כעלות של - - -     

דוד ביטן: בסדר

דוד ביטן:  משש את רושמת את הטענות, נכון?     

ענבל משש: כן, אני אשמח גם להתייחס לזה

דוד ביטן: עוד מעט

דוד ביטן:  מי עוד קשור לתעשייה ולא דיבר?     

מיכל וקסמן חילי: הדבר הבא שקשור בתעשייה זה רשימת המדינות שכרגע מופיעה בנוהל ובהחלטת הממשלה מיולי, היא רשימת מדינות לא רלוונטית

מיכל וקסמן חילי:  הכי רלוונטית מהרשימה זו רומניה, אבל העובדים הרומנים אנחנו יודעים שהם בדרך כלל מבקשים והולכים לעבוד במדינות אחרות באירופה, משום שיש קרבה גאוגרפית ואין שם מלחמה, וזה הרבה יותר אטרקטיבי

מיכל וקסמן חילי:  ולכן המדינה הכי רלוונטית היא למעשה לא רלוונטית

מיכל וקסמן חילי:  מדינות כמו מולדובה, סרילנקה, הודו הן מדינות רלוונטיות, הן מדינות שמהן כן מביאים עובדים לענפים כלכליים אחרים

דוד ביטן: אלו מדינות שאת לא יכולה להביא לתעשייה ולמלאכה?     

מיכל וקסמן חילי: לפי הנוהל אנחנו לא יכולים להביא

מיכל וקסמן חילי:  רשות האוכלוסין עושה הכול כדי לנסות לעשות - - -     

דוד ביטן: הקבלנים קיבלו לייבא עובדים מהודו

מיכל וקסמן חילי: אז אולי אנחנו ניתן להשיב לאתי, כרגע זאת החלטת הממשלה והנוהל

מיכל וקסמן חילי:      והדבר הבא קשור, וזה רלוונטי לכל הענפים הכלכליים, וזה האגרות

מיכל וקסמן חילי:  כל אחד מהדברים האלה הם חסמים

מיכל וקסמן חילי:  בתעשייה יש אגרה שנתית של מעל 8000 שקלים בנוסף לאגרות אחרות, אגרת בקשה וכו'

מיכל וקסמן חילי:  אתה מחלק את זה לחודשי השנה, זו תוספת של עוד אלפי שקלים בחודש לעובד

מיכל וקסמן חילי:  אז אם אני מוסיפה גם שכר שיקר בעשרות אחוזים - - -     

דוד ביטן: לא הבנתי, 8000 לחלק ל-12 זה לא אלפי

מיכל וקסמן חילי: לא, אבל יש גם אגרת בקשה

מיכל וקסמן חילי:  אנחנו מדברים על קרוב ל-10,000 שקלים

מיכל וקסמן חילי:  אנחנו מדברים על 800-900 שקלים לחודש

דוד ביטן: זה לא אלפי שקלים בחודש

מיכל וקסמן חילי: דיברתי כאן באופן כללי על כל אחד מהענפים הכלכליים, לכל אחד יש גם אגרות שונות בכל אחד מהענפים הכלכליים

מיכל וקסמן חילי:  התעשייה פחות או יותר שאתה מחלק בחודש זה יוצא קצת פחות מ-1,000 שקלים

מיכל וקסמן חילי:  אז אם אתה מוסיף גם את האגרות, גם את העלות של האיתור שיכולה להגיע לעשרות אלפי שקלים לאיתור של עובד אחד, אתה מוסיף את המחיר של הדירות שבתעשייה זה יקר באופן מיוחד כי אין פתרונות, ואת העלויות של השכר כתוצאה מזה שבתעשייה יש תוספות רבות מאוד כתוצאה מההסכמים הקיבוצים וצווי ההרחבה, והסכמים מפעליים, למעשה אתה מחייב בשכר שהוא יקר בעשרות אחוזים מהעובד הישראלי שלצידו

מיכל וקסמן חילי:       אני רוצה לומר משהו על העובד הישראלי שלצידו: הנושא של ההוגנות ביחסי עבודה זה - - - של יחסי עבודה

מיכל וקסמן חילי:  אתה לא יכול לתת פחות לעובד ישראלי עם ניסיון שעובד אצלך שנים, ואני מכניסה למשוואה הזאת גם את שכר הדירה מהעובד הזה שמגיע שנים אחריו ועובד ועושה כתף אל כתף בדיוק את אותה העבודה

דוד ביטן: צודקת

דוד ביטן:  תוסיפו לעובד הישראלי למשכורת 2,000 שקלים

מיכל וקסמן חילי: ואז מדברים על יוקר המחיה

מיכל וקסמן חילי:  אני מזכירה שיש תעשיות שהן עתירות ידיים

אליהו דלל: דוד, ואז תדבר על יוקר המחייה

דוד ביטן: לא, הטענה של ההשוואה, אפשר להשוות לא רק להוריד, אפשר גם להוסיף

אליהו דלל: לא, אבל פה אתה מאלץ אותם

מיכל וקסמן חילי: יש תעשיות שהן עתירות ידיים ותעשיות קטנות ובינוניות שלא יכולות להשקיע באוטומציה

מיכל וקסמן חילי:  התוצאה היחידה היא שעלות השכר מעלה את עלות המוצר ואז מדברים על יוקר המחיה ועל תחרות וזה לא עולה בקנה אחד

מיכל וקסמן חילי:  הבקשה שלנו אדוני היא שני דברים, אני רק מסכמת

דוד ביטן: זה הכול

דוד ביטן:  נתתי לך שתי דקות דיברת שבע

דוד ביטן:  מספיק

דוד ביטן:  הבנו את הטענות לא צריך למחזר אותם

מיכל וקסמן חילי: אבל אנחנו עוד לא דיברנו על כמה חסר

דוד ביטן: זה הכול

דוד ביטן:  כן

מרדכי גור: אני שמרית גור, סמנכ"לית כספים בחברת מרכבים, יצרן האוטובוסים בישראל

מרדכי גור:  המפעל נוסד ב-1946

מרדכי גור:  אני אגיד בקצרה: אנחנו חווים תחרות קשה מייבוא אוטובוסים מוגמרים מסין

מרדכי גור:  המדינה מממנת מכרזים 100% סינים, אין שום העדפה חוקי לתוצרת הארץ וכו'

מרדכי גור:  אני לא ארחיב על זה, אבל המפעל תוצרת מקומית, אנחנו מעסיקים 700 עובדים ישירים ועוד כ-2,500 ספקים מקומיים, ואנחנו בעצם מייצרים אוטובוסים גם ממוגנים, אם מחר יחליטו בצפון לעשות הובלות של תלמידים באוטובוסים ממוגנים, זה רק אנחנו, זה פיתוח שלנו עם משרד הביטחון הם לא יכולים להביא מסין

מרדכי גור:  אנחנו עושים כבאיות

דוד ביטן: את מתייחסת לנושא של אוטובוסים?     

מרדכי גור: אני אגיע לעובדים, סליחה

דוד ביטן: אז יש במכרזים של משרד התחבורה העדפה מסוימת על אחוז מסוים מההזמנות

מרדכי גור: זה לא בחוק

מרדכי גור:  זה מרצונם

דוד ביטן: אבל זה במכרזים

מרדכי גור: אגד הזמינו כבר מכרזים 100% סין

דוד ביטן: לא כל דבר צריך בחוק

מרדכי גור: אבל זה כרצונם יזמינו

מרדכי גור:  גם אגד הזמינו גם 100% סיני, היו תקדימים וקורה

מרדכי גור:      אז אנחנו בתחרות קשה, אנחנו משלמים הסכמים קיבוצים לעובדים, קרנות השתלמות, כל מה שצריך, ומשלמים הרבה מעל שכר המינימום

מרדכי גור:  אנחנו לא מצליחים למצוא עובדים

מרדכי גור:  אנחנו צריכים רתכים, צבעים, חשמלאים, אין

מרדכי גור:  לא משנה השכר כרגע

מרדכי גור:  שים את החסמים, אתה דיברת על אגרות של 600 שקלים, אצלנו 10,000 שקלים, נשים את הכול בצד

מרדכי גור:  אין רתכים, עשינו את הקורסים באום אל פחם, נשאר שלושה

דוד ביטן: אין לכם הקצאה או שאתם לא יכולים להביא עובדים

מרדכי גור: יש הקצאה כרגע ממדינות שהיא ציינה מאירופה, אף אחד לא יבוא מאירופה, שלחנו אפילו אנשים לרומניה לחפש עובדים, אבל אין רתכים מקומיים, היו לנו 80 פלסטינאים ערב המלחמה, הם אינם

אוסנת הילה מארק: כמה רתכים חסרים לך היום?     

מרדכי גור: חסרים לי 30 רתכים, קיבלנו הקצאות, ועוד 60 עובדים בלתי מיומנים

מרדכי גור:  אנחנו הורדנו את קצב הייצור

דוד ביטן: טוב, משרדי הפנים והאוצר, עכשיו עברנו אליכם

דוד ביטן:  קודם כול התייחסות לטענות

דוד ביטן:  אבל מעבר לזה, אחת הטענות המרכזיות כמו שאני מבין אותה, זה שאתם צריכים בנושא של התעשייה והמלאכה לאפשר להביא לא רק מאירופה אלא גם ממדינות אחרות שאתם לא מאפשרים

דוד ביטן:  עשיתם את זה לקבלני הבניין, תעשו את זה גם לתעשייה ולמלאכה

דוד ביטן:  אחרת רק מאירופה, אני לא מבין למה הם צריכים להביא רק מאירופה עובדים? זה באמת הטענה שנראית לי מוצדקת

דוד ביטן:  אם יש בעיה להביא משם, תרחיבו את המעגל

דוד ביטן:  בבקשה

דוד ביטן:  קודם כול זה, זה דבר מרכזי שאני מבין ואת זה לדעתי אתם כן צריכים לשנות

ענבל משש: אני רק אומר בבריף קצר שנעשתה עבודה בין-משרדית מקצועית ביחד עם ההתאחדות, ובסוף גם מה שנחתם בהחלטת הממשלה וגם מה שנחתם בצוות הבין-משרדי שהתייחס לשכר ולמדינות בראשות משרד העבודה, זה לא היה בראשותנו

ענבל משש:  קודם כול הרציונל היה שמירה על תעסוקת ישראלים ואי דחיקה של ישראלים ממקומות העבודה

ענבל משש:  ולכן היו שם כמה דברים, ואחד נגע לנושא של השכר שחילקו את המקצועות לארבע מקצועות, יש שם ארבע קבוצת של מקצועות ובהתאמה את השכר, כי בסוף צריך לזכור שהשכר הזה לא צריך להיות פחות משכר של ישראלי ממוצע במשלח יד מקביל, כי אחרת יתעדפו זרים על פני ישראלים וברור לנו שהביטול של מתווה השכר יפגע אנושות בתעסוקת ישראלים בענף וזה היה הרציונל

ענבל משש:  אנחנו בהחלט ערים למצוקות שמעלים ההתאחדות ולכן העבודה הייתה איתם כתף אל כתף בצורה מסודרת, רצינית מעמיקה ומקצועית, ואלה ההסכמות שהגענו איתם

דוד ביטן: עם מי?     

ענבל משש: עם ההתאחדות

ענבל משש:  אז עכשיו מה-30 ביולי בחלוף זמן קצר יחסית יש שוב פעם טענות לעניין השכר למרות שיש שם באמת הקלות

ענבל משש:  בהחלטת ממשלה הקודמת דובר על 130%

דוד ביטן: רגע בהחלטת ממשלה קבעו ממש את עלויות השכר באחוזים?     

ענבל משש: כן, היה כתוב רק 130%

ענבל משש:  ועכשיו חילקנו למקצועות ונתנו 130, 110, 85 ו-60 אחוז מהשכר

מרדכי גור: סליחה, למשל, רתכים זה 110%

מרדכי גור:  דרך אגב בחקלאות אין דיור כי הם לנים בקרוואן בשטח

ששון גואטה: לא, זה לא בדיוק ככה

דוד ביטן: מה זה בקרוואן בשטח? מה זה השטויות האלה

ששון גואטה: ברור שלכם בתעשייה העלויות הרבה יותר גבוהות מאצלי

ענבל משש: בהחלטת הממשלה היו שני עוגנים, עוגן אחד דיבר על השכר כדי למנוע דחיקה של ישראלים, ואנחנו יכולים להסכים על האירוע הזה

ענבל משש:  העוגן השני היה הדרך או האופן שבו מגייסים את העובדים הזרים

ענבל משש:  כמובן דרך המלך היא גיוס באמצעות הסכמים בילטרליים

ענבל משש:  ובנוסף נקבע שם מנגנון שמדבר על מדינות תמ"ג ומעלה עם רשימת מדינות כדי למנוע כמובן גבייה של דמי תיווך אסורים לעובדים זרים

ענבל משש:  אני אמשיך את מה שאדוני אמר

דוד ביטן: רגע, למה אישרת לקבלנים לייבא מהודו? תאשרו גם לתעשיינים לייבא מהודו

ענבל משש: אני אסתכל, אני מתייחסת מיד ואני לא מתחמקת מלתת תשובות

ענבל משש:  אז כמובן שזו דרך המלך, והיינו במצב שגרה, ולכן זה עוגן בהחלטת הממשלה

ענבל משש:  אנחנו נמצאים במצב חירום כפי שאדוני יודע, בבניין ובחקלאות היה צורך דחוף כדי לשמור את הרציפות התפקודית, ביטחון המזון, כלכלת ישראל, לגייס עובדים במתווים מקבילים זה לצד זה כדי שייכנסו כמה שיותר עובדים, אני חושבת שזה היה צעד חכם ונבון שבסוף צריך לתת פוטנציאל או מאגר של עובדים יותר גדול לטובת המשק

דוד ביטן: אתם אומרים שלא קשור למלחמה, שיש להם בעיה לגייס עובדים בכלל

ענבל משש: אז הטענה הזאת נשמעה

ענבל משש:  רגע, תנו לי לסיים

אליהו דלל: לא, אני כועס, כי היא אומרת תעשיית בניה, חקלאות ומזון זה לא תעשייה? מתכת זה לא תעשייה? אתם ידועים שהיום מפעלי המתכת מייצרים היום תחמושת ואין להם עובדים

ענבל משש: זה לא מה שאני אמרתי, יכול להיות שאם היית שומע עד הסוף באמת הייתי מייתרת כמה שאלות

דוד ביטן: היא לא אמרה את זה ככה

ענבל משש: אז אמרתי, החשיבות של הענפים הללו לא מוטלת בספק

ענבל משש:  אני בהחלט ערה גם למצוקה שנוצרה בענף התעשייה וגם לצורך לסייע לענף התעשייה ויש לי המון שיחות עם התעשיינים ואני בהחלט רוצה לסייע גם להם

ענבל משש:       לגבי הקבוצות שיש שם, לגבי קבוצה ד' של העובדים הבלתי מקצועיים, דעתי המקצועית שאין היתכנות לגייס עובדים ממדינות תמ"ג ומעלה לסוגי המקצועות הללו של הבלתי מקצועיים ואני מסכימה לגמרי עם ההתאחדות שהצורך הזה צריך כרגע לאפשר להם לגייס

דוד ביטן: זה לא מצוי בהחלטת ממשלה?     

ענבל משש: לא, אז החלטת הממשלה לאפשר לגייס גם ממדינות אחרות שאינן מדינות תמ"ג ומעלה כרגע עד לתיקון החלטת הממשלה, או לתקופה של כ-60 ימים שתוכל לתת להם מענה כדי שיצליחו להכניס עובדים

דוד ביטן: רגע, אבל למה רק לתקופה?      

ענבל משש: אני לא מתנגדת לתיקון החלטת הממשלה, צריך לתקן את החלטת הממשלה

ענבל משש:  אני לא מעל החלטת ממשלה אדוני

דוד ביטן: לא, אבל את יכולה לבקש הצעת מחליטים בעניין הזה, אם את רואה שיש בעיה

ענבל משש: אני אמרתי לתעשיינים, אני מוכנה לגלות גמישות מרבית ולאפשר לתעשיינים כרגע לתקופה של חירום לגייס לקבוצה ד' ממדינות שאינם תמ"ג ומעלה

דוד ביטן: מה זה חירום? את מכירה את העמדה שלי שלדעתי צריך לבטל את הנושא של החלטת הממשלה ולתת לפקידות

ענבל משש: אפשר לתקן את החלטת הממשלה

דוד ביטן: לא, באופן כללי

ענבל משש: זה כתוב פשוט, אדוני, בהחלטת הממשלה

דוד ביטן: עכשיו זה עדיין הנוהל, נלך לפי הנוהל הקיים

ענבל משש: נכון

דוד ביטן: תראי, את מסכימה איתם בעניין הזה

דוד ביטן:  תעשי מה שאת מסכימה, או שתטפלי כמה שיותר מהר בשינוי החלטת הממשלה, או לקבל סמכות במובן מסוים שתוכלי באופן זמני לעשות תיקונים בגלל המצב שנמצא היום מצב מלחמה והכול

דוד ביטן:  אז את זה אנחנו מבקשים ממך, את גם מסכימה לטענות האלה אז אין בעיה

דוד ביטן:       אם את יכולה לפתור את הבעיה באופן זמני, יש לך סמכות לזה ביחד עם משרד האוצר, אז תעשו את זה, כי זו באמת בעיה

דוד ביטן:  זה לגבי הנושא של המדינות

דוד ביטן:  לגבי הנושא של עובדים שהם בשכר מינימום שהם צריכים אותם אולי בגלל העובדים הפלסטינים וכו', צריך להחליף אותם או שאין החלטת ממשלה ובעצם זה בלתי אפשרי, נכון?     

ענבל משש: יש החרגה

ענבל משש:  היו 12,000 פלסטינאים שהועסקו בענף התעשייה

ענבל משש:  יש היום החרגה של כ-3,000 בערך מתוך המכסה, בוודאי שיש מחסור

דוד ביטן: לזה אתם צריכים הסכם עם ההסתדרות? לא?     

ענבל משש: לגבי מה?     

דוד ביטן: לגבי הנושא הזה של עובדים שהם עובדי שכר מינימום?     

ענבל משש: לגבי השכר הייתה ועדה מקצועית בין-משרדית בראשות משרד העבודה, הם קבעו את מדרגות השכר ושיתפו את משרד הכלכלה, משרד האוצר, אנחנו וכמובן את ההתאחדות

דוד ביטן: ועל מנת לשנות את המכסה הזאת?     

ענבל משש: צריך לשכנע שיש הצדק מקצועי לשנות

ענבל משש:  זה משהו שנקבע לפני חודש-חודשיים שכולם היו שותפים

ענבל משש:  אפשר לא להסכים ואפשר לשכנע שזה לא נכון

ענבל משש:  אם ישכנעו שזה לא נכון וזה לא פוגע בתעסוקת ישראלים, אדוני, אז אני מניחה שמשרד העבודה הם מגיעים בנפש חפצה בשביל לשמוע

ענבל משש:  אבל חשוב מאוד לעגן את תעסוקת הישראלים ולא לדחוק אותם ממקומות העבודה

דוד ביטן: משרד האוצר רצה להגיד משהו

רום בר אב: כן, אני אשמח להתייחס לנקודות שעלו פה, וזה גם יענה על חלק מהשאלות של חברי הכנסת

רום בר אב:  הצוות שענבל הזכירה, הצוות הבין-משרדי שהתכנס לקבוע את השכר, העבודה שלו כללה בחינה של השכר בפועל של העובדים הישראלים שעובדים בענף התעשייה לפי משטחי יד וחלוקה שלהם לאשכולות של מקצועות, וקביעה של העובדים הזרים שעובדים במקצועות המקבילים של אותו השכר

רום בר אב:  זאת אומרת לא נעשתה פה קביעת שכר שרירותית, אלא ממש לקחו פה את העובד הישראלי שעובד, מה שקראו פה כתף לכתף באותו משלח יד - -      

מיכל וקסמן חילי: אדוני זה לא נכון

דוד ביטן: את מפריעה כל הזמן

דוד ביטן:  אל תגידי לא נכון, תגידי לא מדויק

דוד ביטן:  כי את מתייחסת לעובדי המדינה כאילו הם כלום

מיכל וקסמן חילי: לא, חס וחלילה

דוד ביטן: אז בואי תחליפי אותם, תקבעי מה שאת רוצה, ואנחנו נתיישר לפי הקו שלך

דוד ביטן:  יש גבול לכל דבר

מיכל וקסמן חילי: חלילה, אתה צודק

מיכל וקסמן חילי:  זה לא מדויק; זה מה שהייתי צריכה לומר

דוד ביטן: כי הערת גם למשרד הפנים, גם לכלכלה וגם לאוצר את אותה ההערה

ששון גואטה: שזה הוגן מצידך, ככה להעיר לכולם, זה פייר

רום בר אב: - - כך שהשכר שנקבע הוא השכר המקביל של העובד הישראלי באותו המקצוע, גם של העובדים, מה שאת קראת להם העובדים הבלתי מקצועיים, גם עבורם

רום בר אב:  זאת אומרת, המנגנון שחל על כל העובדים חל על העובדים הבלתי מקצועיים וכשמביאים עובד זר בלתי מקצועי, העלות שלו תהיה זהה לעובד הישראלי

רום בר אב:  הדבר הזה צריך לחול גם אם מחליטים להרחיב את מאגר המדינות

דוד ביטן: יש פה טענה שזה לא תואם מכיוון שהעובד הזר, אתה מממן לו מגורים, מממן לו דברים שאתה לא מממן לעובד הישראלי, אז באופן טבעי העובד הישראלי מרגיש שהוא עובד בשכר יותר נמוך

אוסנת הילה מארק: גם אל תשכח שכל העובדים הבלתי מקצועיים שהיו פה היו פלסטינאים, בלילה הם הולכים הביתה לישון, זהו

דוד ביטן: יש שינוי פה

אוסנת הילה מארק: יש פה שינוי דרמטי

דוד ביטן: אבל זו בעיה לא רק של התעשייה, גם בחקלאות יש בעיה כזאת

דוד ביטן:  זה דבר שצריך לפתור אותו

אוסנת הילה מארק: ברור בכולם

אוסנת הילה מארק:  לכן צריך לעשות open mind כדי להבין שהמשק עכשיו נמצא באיזושהי תקופה דרמטית ואתם צריכים לתת לזה איזה סוג של - - -     

דוד ביטן: כמה אתה מקזז היום על מגורים וכו'?     

רום בר אב: יש פה שתי סוגיות במקביל

רום בר אב:  אז אני חושב שלסוגיה הזאת של מה שאמרה חברת הכנסת וגם אמרה ענבל, גם אם מרחיבים את מעגל המדינות, מנגנון השכר עדיין תקף

דוד ביטן: אני הבנתי

דוד ביטן:  כמה היום אתה מקזז לעובד?     

רום בר אב: לשאלה השנייה לעניין הליקויים, יש צוות בין-משרדי בראשות משרד העבודה שהיום הנושא הזה נמצא על שולחנם

דוד ביטן: משרד העבודה יש לו עניין להילחם פה באופן אחר

דוד ביטן:  הוא לא יכול לקבוע לבד

דוד ביטן:  אתם נותנים למשרד העבודה לקבוע הכול

רום בר אב: הנושא הזה נבחן

דוד ביטן: כמה המעביד מקזז מהמשכורת של העובד?     

רום בר אב: אני לא יודע, אולי ענבל תוכל להתייחס תכף, אני רק רוצה להגיד שמשרד העבודה בוחן כל ענף לגופו ומיכל ספציפית ישבה איתנו עם הצוות הזה

דוד ביטן: יש פה מישהו ממשרד העובדה?     

רום בר אב: וביקשנו לקבל את עמדתה בשביל לבחון את המצב הקיים והאם הוא נכון או לא

רום בר אב:  כלומר הנושא הזה נמצא בעבודה

דוד ביטן: כמה המעביד מקזז?     

ענבל משש: יש לפי התקנות אפשר לנכות סכום מירבי על מגורים הולמים, זה מחולק כמובן לפי אזורים בארץ

דוד ביטן: זה תקנות?     

ענבל משש: כן, יש ירושלים, תל אביב, חיפה, מרכז, דרום וצפון

ענבל משש:  הסכום המקסימלי הוא בתל אביב 540

ענבל משש: 39 שקלים, זה הסכום המעודכן ל-2024, זה על המגורים

אוסנת הילה מארק: הוא קיבל שתי הקצאות, הוא צריך לדאוג לדירה

אוסנת הילה מארק:  איפה הוא ישים? אז הוא באמת יכול להשכיר דירה?     

שלום דנינו: חברים, תיקחו בחשבון שאם מעסיק משכיר דירה אז זה לא לעובד אחד, זה לארבע, שש, שמונה עובדים

אוסנת הילה מארק: כן, אבל דנינו, מה עושה עובד שמקבל רק שתיים? הוא מצוות אותו עם עוד אנשים? לא כולם רוצים לעשות את המצ'ינג האלה

שלום דנינו: קודם כול זו שיטת המגורים המקובלת כולל אצלי בעסקים

שלום דנינו:  השאלה היותר מרכזית היא החשבונאות של העניין הזה, איפה שמים את ההוצאה? האם על התלוש של העובד? ועל זה, אגב, יש פסקי דין שונים – ואנחנו ישבנו רק השבוע עם רואת חשבון לראות איך מטפלים בזה – אם זה בא בתלוש של העובד או בהוצאה של העסק? ואני חושב שפה כן צריך לטפל שכל העניין הזה של מגורים נכנס כהוצאה מוכרת ב-100% לעסק ולא צריך להלביש את זה על התלוש שמחייב תשלומים נוספים

אוסנת הילה מארק: אבל חבר הכנסת דנינו, אתה מדבר כבר ע השינוי שהאוצר צריך לעשות בתקנות, כאילו אך מקזזים מעסקים? אבל היום זה מופיע בתלוש השכר של העובד

שלום דנינו: אז אני אומר לך שאנחנו ערערנו על זה דרך רואת החשבון

דוד ביטן: רגע, שלום, כל הכבוד לכולם, היא אפילו לא הספיקה להגיד כבר הסקתם מסקנות וכולם יכולים ללכת, נכון? כן, משש תמשיכי בבקשה

ענבל משש: שאלו פה לגבי חקלאות, אז סכום הניכוי המירבי המותר בחקלאות בגין מגורים הולמים והוצאות נלוות זה 609

ענבל משש: 85 ששקלים לחודש כסכום אחיד

דוד ביטן: ברור שהסכומים הם לא רציניים

ענבל משש: מגורים והוצאות נלוות

מטי צרפתי הרכבי: שלום, הבן שלי גר ועובד בתל אביב, משלם 3,000 שגר עם שותף אחד שכר דירה לחודש

מטי צרפתי הרכבי:  מה, אני אבוא למעביד שלו ואגיד לו אדוני שזה יהיה על הגב שלך, הוצאה מוכרת?     

שלום דנינו: סליחה, אתם מתחלים פה לערבב דברים, באמת

דוד ביטן: לא עובד זר

דוד ביטן:  לעובד זר יש היגיון שיממנו לו מגורים

דוד ביטן:  עכשיו, השאלה כמה מקזזים לו מהשכר? זה עניין אחר

שלום דנינו: זה אינטרס של המדינה שיגיעו פה עובדים זרים להניע את הכלכלה

ענבל משש: אדוני זה כתוב בהחלטת הממשלה שאמרתי 860, מה-30 ביולי

דוד ביטן: את יכולה להעביר אלינו לוועדה את החלטת הממשלה

ענבל משש: כמובן

ענבל משש:  כתוב להנחות את שר העבודה לבצע בחינה של הסכומים המותרים לניכויים מהשכר, ולכן יש היום ועדה שבוחנת ובהתאם כמובן תיקון התקנות

ענבל משש:  זה בראשות משרד העבודה

דוד ביטן: רונן

רונן לוי: רונן לוי, יושב-ראש איגוד המוסכים בישראל

רונן לוי:  מה-7 באוקטובר למעשה, עפו מהענף שלנו כ-5,000 עובדים פלסטינים, אם לא יותר

רונן לוי:  יש לי מוסכים סגורים

רונן לוי:  יש לי מוסכים שהם סגורים לגמרי מאז

רונן לוי:  חלק מהמוסכים לא עובדים או שהם עובדים עם מתכונת של מ-12-14 עובדים לשני עובדים

רונן לוי:  יש לי מוסך בלוד שמ-12 עובדים שהיו נשארו לו שלושה עובדים

רונן לוי:  מוסכים שהתבססו בעיקר בענף המשאיות והאוטובוסים

רונן לוי:  יש לי מוסכים כרגע מרותקים שהצבא מרתק אותם, בגלל שהם עובדים רק על הסבה עם 70 מכוניות צבאיות בחוץ שאי אפשר עכשיו לתקן אותם

רונן לוי:  זאת אומרת שאם עכשיו היו לנו עובדים היינו יכולים להכשיר כלים צבאיים יותר מהר ולהכשיר אותם לשטח, שאני חושב שזו בעיה בטיחותית

רונן לוי:       כרגע, יש לי פה בפחחות והצבע אני אספר לכם מה זה עושה

רונן לוי:  כשהפלסטינים יצאו והמזרח ירושלמים, יש להם מין קבוצות כאלה בוואטסאפ, ב-8 לחודש הם העלו את השכר של עצמם באופן קרטלי, בכל קבוצות הוואטסאפ שלהם, ל-25,000 שקלים, 1,000 שקלים

רונן לוי:  היום רוב הפחחים בישראל משלמים 1,000 ליום לעובד מזרח ירושלמי עם אוטו, בגלל שהפלסטינים יצאו, ואין לנו פתרון

רונן לוי:       עכשיו דיברת על החלטת ממשלה מה זה עושה? יש לנו תמיכה של משרד התחבורה, משרד העבודה אומרים לא, היבואנים הוציאו לחל"תים

רונן לוי:  קודם כול שיחזירו ואחר כך, אבל זו לא תשובה

רונן לוי:  אנחנו צריכים עכשיו עובדים באותם מוסכים שצריכים מכוניות

רונן לוי:  אנחנו צריכים תשובות

רונן לוי:  כרגע יש לנו מוסכים מושבתים

רונן לוי:  אצלו במוסך של ארבעה עובדים, היה לו פלסטיני אחד, הוא היה במילואים, הוא היה חודש וחצי סגור

רונן לוי:  הוא היה במילואים, חודש וחצי סגור, עוד לא קיבל, לא חשוב, אבל זה לא עובד ככה, אנחנו צריכים פתרונות

רונן לוי:       אנחנו לא מצליחים להגיע להחלטת ממשלה עכשיו אנחנו יצאנו פיילוט, כי אחנו לא היינו שם אף פעם, לא היינו עובדים זרים, עכשיו אם הפלסטינים לא ייכנסו יותר צריכים לעזור לנו למלא את השורות

דוד ביטן: רגע רונן, מה רצית להגיד?     

נועה שפיצר מזרחי: אני רק מציינת לשם הדיון שהמוסכים הם לא תחת ענף התעשייה והם לא קשורים להחלטת הממשלה

רונן לוי: נכון, זה בדיוק הבעיה

דוד ביטן: כן אבל הנושא זה תעשייה

דוד ביטן:  אישית אין לי בעיה, אבל אולי אתה צריך לעשות דיון בוועדה לעובדים זרים

שלום דנינו: זה מלכוד, כי עד שהממשלה לא תחליט מה היא רוצה, שהעובדים הפלסטינים יכנסו או לא ייכנסו?     

דוד ביטן: זה נכון, אבל הם צריכים לקבל החלטה מהירה

דוד ביטן:  גם האוצר והפנים לא יכולים להגדיל את המכסות כל עוד מחר בבוקר כן יבוא הפלסטיני, אז מה יהיה? יזרקו את כל העובדים הזרים? הם צריכים לקבל החלטה מהירה, אפילו אולי או בהדרגה או בכלל לקבל לכאן או לכאן

דוד ביטן:  בלי זה הפקידות המקצועית לא יכול לקבל החלטה בעניין

שלום דנינו: ענבל, אמרת שאת מחריגה 3,000 פלסטינאים?     

ענבל משש: לא אני, המינהל האזרחי

ענבל משש:  יש כ-5,000 פלסטינאים, מתוכם 3,000 זה תעשייה

שלום דנינו: ומה את רואה? אפשר לעשות משהו לטובת המוסכים? להרחיב קצת שם?     

ענבל משש: תלוי בהחלטת קבינט הממשלה

דוד ביטן: זה לא היום

ענבל משש: אני שומעת את הזעקות מהמעסיקים אבל זו החלטת קבינט

שלום דנינו: אז להמתין להחלטת הקבינט?         

רונן לוי: מה שאנחנו הבנו זה פה אחד, אם משרד העבודה מתנגד זה הלך ואין פתרונות

דוד ביטן: משש, לאוצר, זה הכול תלוי בכם

דוד ביטן:  לגבי הטענות שכן נשמעו מוצדקות, אני מבקש ממך טיפול מהיר והחלטות מהירות ודיווח לוועדה מה קורה עם זה, זה דבר ראשון

דוד ביטן:  דבר שני, בהתייחס לתעשייה אני מבקש להקים צוות קטן שלנו על הנושאים שאנחנו יכולים לטפל מיד, תעשייה ומלאכה בנושא של המכסות, בנושא של השכר, כל הדברים האלה

דוד ביטן:  לא למשרד העבודה

דוד ביטן:  למשרד העבודה זו בעיה אחרת שזה משפיע בכלל על התעשייה והמלאכה

דוד ביטן:  תנהלו איזה דיון אתה ודנינו ביחד עם האנשים שקשורים בעניין הזה ותביאו לנו מסקנות

שלום דנינו: עם ששון

דוד ביטן: זה לא קשור לחקלאות, לא קשור לעופות

דוד ביטן:  אני מדבר על התעשייה והמלאכה

דוד ביטן:  אתה מוכן להיות בצוות הזה?      

אליהו דלל: בוודאי

דוד ביטן: אז בסדר

דוד ביטן:  דנינו ירכז ביחד איתך

דוד ביטן:  גם העופות בפנים

ששון גואטה: אנחנו היום חברי כנסת, מייצגים את כל עם ישראל

דוד ביטן: ביחס לטענות אחרות שהן מוצדקות, קיזוז, עלות - -      

ענבל משש: חבר הכנסת גואטה, תספר על המשחטות שהיינו בהן וזקוקות לידיים עובדות

דוד ביטן: - - וכל מיני דברים כאלה, אני מבקש, אני רואה שבאים אליי בטענות אז אני מקבל את הטענות האלה, זה באמת עניין לוועדה לעובדים זרים, ואני מבקש מהם שהם ייכנסו לתמונה ויסיימו את הטיפול בזה על מנת שנוכל להתקדם בענפים שקשורים לוועדת הכלכלה

קריאה: ביחס לעובדים הבלתי-מקצועיים, מה?     

דוד ביטן: אמרתי, הכול בפנים

דוד ביטן:  היא אמרה, משש, על העובדים הלא-מקצועיים, שהיא מסכימה לטענה הזאת

דוד ביטן:  אבל מכיוון שיש החלטה של הממשלה - - -     

ענבל משש: אף אחד לא יבוא מהולנד בשביל לעבוד במשחטה בקריית מלאכי

ששון גואטה: אדוני יושב-הראש, זה מה שבאתי

דוד ביטן: תיכנסי לתמונה

ששון גואטה: אז אני רוצה לספר לך שהיינו בסיור

דוד ביטן: כמו שאני מכיר אותה, היא תיכנס לתמונה וכן תסייע

דוד ביטן:  אחרי שתדווחי לנו, נקיים עוד דיון

ששון גואטה: היינו בסיור ענבל ואני, והיינו במשחטה, יש בעיה, המשחטות עומדות, יש הרבה חבר'ה כאלה

דוד ביטן: מכיוון שנתנו לחברי כנסת לרכז משהו מול המשרדים, אנחנו בכל מקרה נקיים ישיבה ברגע שאתם תביאו לנו מה קיבלתם, ועד אש משש והאוצר יביאו לנו מה הם עשו בעניינים האלה ונקיים ישיבה על הנושא הזה, ישיבת המשך

דוד ביטן:  אני מחכה לכם עכשיו ומחכה לה, או לכם, או יחד עם האוצר

דוד ביטן:       ביחס לעובדים הפלסטינים אמרתי כבר בהתחלה, אנחנו לא יכולים לחזור על זה

דוד ביטן:  בתכל'ס, ברגע שהממשלה תקבל החלטה, משרדי הממשלה יתארגנו בהתאם, זאת אומרת אם הם יקבלו החלטה שאין כניסה של עובדים פלסטינים יצטרכו להגדיל את מכסות כוח האדם גם לענפים שאין להם היום מכסה כזאת

דוד ביטן:  כולל המוסכים לדעתי

רונן לוי: אנחנו מקבלים את המצב הביטחוני, אנחנו אנשי ביטחון, מקבלים את זה לחלוטין, אבל אנחנו צריכים פתרונות

רונן לוי:  אנחנו לא צריכים שיגידו לנו שהיבואנים עשו ככה, אחר כך לא נפגשים איתנו

רונן לוי:  משרד התחבורה מנסה לקבוע פגישה כבר חודש וחצי ולא עושים כלום

דוד ביטן: אבל זה לא דבר שאני יכול להיכנס אליו עכשיו, כי זה לא היה נושא הדיון

רונן לוי: אבל אנחנו צריכים שיעזרו לנו

דוד ביטן: אז אמרתי, קודם כול תעשה פניה לוועדה לעובדים זרים, תגיד יש לי בעיות

רונן לוי: אנחנו שם אבל המשרדים מעכבים

דוד ביטן: תכתוב לו מכתב, אתה אוהב לכתוב מכתבים

רונן לוי: לא, רק לך

דוד ביטן: רק לי

דוד ביטן:  בסדר

שלום דנינו: רונן, תראה מה הקריטריונים שהמינהל שחרר 3,000, אני לא יודע מה הקריטריונים אבל תראה אם במסגרת הקריטריונים האלה אתם יכולים להשתלב במוסכים מרכזיים

רונן לוי: רק למפעלים חיוניים, תרופות, - - - אנחנו לא שם

דוד ביטן: רגע, קובי, רצית להגיד משהו?     

יוסי אלקובי: כן, אני באמת רוצה לשאול שאלה, כל פעם אני שומע הסתדרות

יוסי אלקובי:  מה זה ההסתדרות? ההסתדרות זה גוף של עובדים שאותם עובדים שהם מייצגים הם עובדים אצלנו, מי זה ההסתדרות? הסתדרות של אינטרס של המדינה לא שלי

דוד ביטן: לא, תקשיב, אני אסביר לך

דוד ביטן:  כל אחד מייצג אינטרס מסוים במדינה

דוד ביטן:  אתה מייצג את האינטרס שלך, וההסתדרות מייצגת את האינטרס של העובד הישראלי

דוד ביטן:  אין מה לעשות

יוסי אלקובי: אבל ההסתדרות לא הכתיבה לי שום דבר

יוסי אלקובי:  העובד הישראלי שעובד אצלנו שהוא צריך לכבד אותנו, שאנחנו מחזיקים אותו

דוד ביטן: לא רק את שלך

דוד ביטן:  אין לנו כבר זמן, נשמע את דובי וזהו, סיימנו

דוד ביטן:  כן, דובי? דובי, מכיוון שאתה בצפון אז נתנו לך בזום

ששון גואטה: יש לו כנס היום, מה הוא עושה היום? כנס של ההתאחדות

דוד ביטן: אה, אתה לא במילואים היום? הוא תמיד בא אליי לפה עם המדים של האלוף משנה

דוד ביטן:  אני הולך להעלות אותך לתת אלוף תשמע

דובי אמיתי: תודה לך אדוני היושב-ראש, אני מברך על הדיון, אני חושב שזו אחריות כבדה של ועדת הכלכלה לראות איך אנחנו מגשרים על הפער בין אותם עובדים פלסטינים שהיו כאן

דובי אמיתי:  אני מבין את מדיניות הממשלה ואני מקבל אותה

דובי אמיתי:  לצד זה, צריך באמת לדאוג לכל הענפים בלי יצא מן הכלל, אך יש דבר אחד שאני רוצה להעיר לתשומת לבם ולתשומת ליבם של חברי הכנסת וגם לחברתי היקרה ענבל משש שמנהלת את הענף הזה של רשות האוכלוסין

דובי אמיתי:       הדרך להביא את העובדים היום זה דרך B2B, Business to business, לעצור את כל הבירוקרטיה של הסכמים בילטרליים שכרגע עוצרים חלק גדול מהגעת העובדים ולאפשר לפחות עוד שלושה חודשים להביא את העובדים ב-B2B, ענבל מכירה את זה, אין שום מניעה מאף משרד ממשלתי, ואני מבקש שגם לא משרד הפנים ימנע את היכולת לעבוד ב-B2B כי זה הולך מהר וכך נוכל לגשר על הפער

דובי אמיתי:      והדבר השני שאני יכול לומר לך, אדוני יושב-הראש, אפשר לייצר קורלציה במקרה ובאיזשהו שלב יגיעו העובדים הפלסטינאים אז אנחנו נרד בכמות העובדים הזרים, זו לא בעיה לעשות את זה, אבל כרגע צריך לתת פתרון על מנת שהמשק ימשיך לנוע

דובי אמיתי:  לעניין הצפון, אדוני יושב-הראש, אני עדיין נלחם בצפון, אני אמשיך, ובעזרת השם גם ננצח

דובי אמיתי:  תודה על הזמן היקר

דוד ביטן: טוב

דוד ביטן:  היא לא שמעה אותך

ענבל משש: שמעתי, אני יודעת לחלק קשב

ענבל משש:  אני אישה

דוד ביטן: כן? יש לך תשובה?     

ענבל משש: כן, דרך המלך היא כמובן באמצעות ההסכמים הבילטרליים אמרתי שזה במצבי שגרה

ענבל משש:  אנחנו נמצאים במצבי חירום ולכן אפשרנו כניסה של עובדים גם במתווה חירום פרטי באמצעות הלשכות הפרטיות המורשות

ענבל משש:  אם עולה פה בקשה להמשיך את המתווה, אנחנו נבחן אותה כמובן ונשיב בהקדם

דוד ביטן: הייתה בקשה

ענבל משש: כן, המתווה מסתיים בסוף החודש

דוד ביטן: את יכולה להאריך את זה?     

ענבל משש: אנחנו נבחן את זה ביחד עם המשרדים האחרים, זה לא רק לפתחנו, אבל בהחלט נבחן וגם נשוחח

דוד ביטן: לפתחו של מי?     

קריאה: - - - לא השתמשו בהמון הקצאות אז

דוד ביטן: אבל אם זה טוב תעשו גם ככה וגם ככה, את יודעת

ענבל משש: אני יודעת שאדוני לא אוהב, אבל שוב פעם זו החלטת ממשלה

דוד ביטן: אין בעיה אבל אתם מביאים לממשלה הצעת מחליטים, לא אני

ענבל משש: בסדר, אז אני שומעת את מה שדובי אומר, אנחנו נבחן ביחד משרד משפטים, חקלאות, אנחנו

ענבל משש:  תראה, עכשיו עבר החלטת ממשלה נוספת בנושא חקלאות שהגדילה את המכסה, זה לא עלה שם, אז אנחנו נעשה איזשהו תיאום בינינו ונראה

דוד ביטן: בחודש הבא שאנחנו נעשה דיון אני מקווה שכבר יהיו לך תשובות בעניין הזה

ענבל משש: בעזרת השם

ורוניקה רוזנברג: כבוד יושב-הראש אפשר רק דקה אחת?     

דוד ביטן: כן, מי את?     

ורוניקה רוזנברג: ורוניקה רוזנברג, מנכ"לית ארגון חברות הניקיון בישראל

ורוניקה רוזנברג:  אני גם הייתי בדיון הקודם בוועדת הכלכלה

דוד ביטן: אותה תשובה שנתתי למוסכים

ורוניקה רוזנברג: אני רק מעדכנת שיש דיון בוועדה לעובדים זרים בשבוע הבא, ולכן אני גם ארצה שיושב-הראש יעקוב, וגם אנחנו ענף שמשווע לעובדים

דוד ביטן: מצוין, בסדר, אין בעיה

דוד ביטן:  אני מסיים את הישיבה